Eg. — Thebes [W.]: Colossus of Memnon — 130 AD
Region: Egypt, Nubia and Cyrenaïca — Egypt and Nubia

οτε συν τη σεβαστη σαβεινηι εγενομην παρα τω μεμνονι. αυως και γεραρω μεμνον παι τιθωνοιο θηβαας θασσων αντα διος πολιος η αμενωθ βασιλευ αιγυπτιε τως ενεποισιν ιρηες μυθων των παλαων ιδριες χαιρε και αυδασαις προφρων ασπασδε[ο κ]αυτ[αν] ταν σεμναν αλοχον κοιρανω αδριανω. γλωσσαν μεν τοι τμαξε [κ]αι ωατα βαρβαρος ανηρ καμβυσαις αθεος τω ρα λυγρω θανατω δωκεν τοι ποιναν τωτωι ακ[ρω] αορι πλαγεις τω νηλας απιν κακτανε τον θειον. αλλ εγω ου δοκιμωμι σεθεν τοδ ολεσθ αν αγαλμα ψυχαν δ αθαναταν λοιπον εσωσα νοω. ευσεβεες γαρ εμοι γενεται παπποι τ εγενοντο βαλβιλλος τ ο σοφος κ αντιοχος βασιλευς βαλβιλλος γενεταις ματρος βασιληιδος αμμας τω πατερος δε πατηρ αντιοχος βασιλευς κηνων εκ γενεας καγω λοχον αιμα το καλον βαλβιλλας δ εμεθεν γροπτα ταδ ευσεβεος.